[]1 ปัจจัยความเสี่ยง

ความเสี่ยงด้านการลงทุนในธุรกิจเทคโนโลยีสารสนเทศและธุรกิจอื่นๆ

เนื่องจากธุรกิจด้านเทคโนโลยีสารสนเทศเป็นธุรกิจที่มีการเปลี่ยนแปลงอย่างรวดเร็ว ต้องใช้เงิน

ลงทุนสูงและเป็นธุรกิจที่ต้องพึ่งพาบุคลากรที่มีความรู้ความสามารถเฉพาะด้านจึงเป็นธุรกิจที่มีความเสี่ยง
ในการที่บริษัทจะต้องมีความสามารถในการรับรู้และเรียนรู้เทคโนโลยีที่เปลี่ยนแปลงอย่างรวดเร็ว
มีบุคลากรที่ได้รับการรับรองอย่างเพียงพอ
เพื่อตอบสนองลูกค้าในเรื่องของความต้องการสินค้าและการบริการที่ต้อง
ใช้เทคโนโลยีที่ทันสมัยและมีประสิทธิภาพท่ามกลางการแข่งขันที่เพิ่มสูงขึ้น
อันเนื่องมาจากธุรกิจด้านเทคโนโลยีสารสนเทศเป็นอุตสาหกรรมที่มีการเจริญเติบโตอย่างต่อเนื่อง
โดยภาครัฐบาลได้มีบทบาทในการสนับสนุนและกำลังเพิ่ม0ความสำคัญให้กับอุตสาหกรรมการผลิตคอมพิวเตอร์ภายในประเทศ
ซึ่งในปัจจุบันเครื่องคอมพิวเตอร์ที่ใช้กันอยู่ในขณะนี้เป็นผลิตภัณฑ์ที่ผลิตในประเทศถึงร้อยละ 75
อย่างไรก็ดีเพื่อลดความเสี่ยงด้านการลงทุนในธุรกิจเทคโนโลยีสารสนเทศ
บริษัทได้มีการกำหนดนโยบายและกลยุทธ์ด้านการลงทุนเพื่อทำให้บริษัทสามารถได้งานใหม่อย่างต่อเนื่อง
รวมถึงได้งานบำรุงรักษาแบบต่อเนื่องสำหรับงานที่บริษัทได้เป็นผู้ดูแลและให้การบริการมาก่อน

สำหรับการลงทุนโครงการใหม่ๆในธุรกิจเทคโนโลยีสารสนเทศและธุรกิจอื่นๆซึ่งครอบคลุมหลายภาคธุรกิจนั้น
บริษัทมีนโยบายไม่ลงทุนในโครงการที่มีความเสี่ยงสูงและเลือกที่จะหาผู้ร่วมทุน
และผู้ร่วมธุรกิจทั้งในประเทศและต่างประเทศที่แข็งแกร่งโดยทำการลงทุนด้วยบริษัทหรือผ่านบริษัทในเครือ
ซึ่งจะมีคณะทำงานวิเคราะห์และประเมินโครงสร้างธุรกิจคอยกลั่นกรองและทบทวน
และยังมีการแต่งตั้งกรรมการหรือผู้บริหารของบริษัทให้เป็นกรรมการของบริษัทที่ลงทุนนั้นๆ
เพื่อคอยกำกับและควบคุมนโยบายการดำเนินงานและร่วมในการลงมติที่สำคัญๆ
นอกจากนี้ยังมีการทบทวนนโยบายการลงทุนเป็นระยะๆ เพื่อป้องกันความเสี่ยงอีกระดับหนึ่ง

ความเสี่ยงในการถูกยกเลิกสัญญาการแต่งตั้งเป็นตัวแทนจำหน่าย

บริษัทเป็นตัวแทนจำหน่ายสินค้าให้แก่เจ้าของผลิตภัณฑ์ทั้งในประเทศและต่างประเทศที่มีชื่อเสียง เช่น
บริษัท Scitex Digital Printing, Incorporation จากสหรัฐอเมริกา
ผู้ผลิตเครื่องพิมพ์ดิจิตอลความเร็วสูง (Variable High Speed Inkjet Printer) และบริษัท
บลูสโคป ไลสาจน์ (ประเทศไทย) จำกัด จากประเทศ ออสเตรเลีย
ผู้ผลิตและจำหน่ายหลังคาเหล็ก เป็นต้น
รวมถึงการได้เป็นตัวแทนจำหน่ายเครื่องคอมพิวเตอร์ประเภทพีซี และโน๊ตบุ๊คของ IBM และ
Fujitsu และได้รับแต่งตั้งให้เป็น Authorized Dealer พร้อมทั้ง
ให้บริการศูนย์ซ่อมบำรุงหลังการขายของเครื่องโทรศัพท์เคลื่อนที่โซนี่ อิริคสัน และแมกซอน
จากประเทศ สาธารณรัฐเกาหลีแต่เพียงผู้เดียวในประเทศไทย

ในการเป็นตัวแทนจำหน่ายสินค้า บริษัทฯจะพิจารณาเป็นตัวแทนจำหน่ายสินค้าใน 3 ลักษณะคือ

1.  สินค้าที่ผลิตจากธุรกิจที่บริษัทเข้าไปลงทุน เช่น บลูสโคป ไฟเบอร์ออฟติคส์ ฯลฯ

2.  เป็นตัวแทนจำหน่ายสินค้าใหม่ๆ เช่น Maxon, Sony Ericsson ฯลฯ

3.  เป็นตัวแทนจำหน่ายสินค้ากับผู้ผลิตเดิมที่มีความสัมพันธ์ทางธุรกิจมานานจนมีความเชื่อถือและไว้วางใจต่อกัน

นอกจากนี้บริษัทมั่นใจว่าจากผลงานของบริษัทที่ผ่านมาในการประกอบธุรกิจนานกว่า 60 ปี
และการรักษาความสัมพันธ์ที่ดีเสมอมากับเจ้าของผลิตภัณฑ์ทั้งในประเทศและต่างประเทศจะสามารถสร้างความเชื่อมั่นและได้รับความไว้วางใจจากผู้ผลิตหรือเจ้าของผลิตภัณฑ์ในการแต่งตั้งให้บริษัทเป็นตัวแทนจำหน่ายต่อไป
บริษัทจึงสามารถลดความเสี่ยงในส่วนนี้ได้ด้วย

ความเสี่ยงในการพึ่งพารายได้จากการประมูลงาน

ในปี 2546 บริษัท ล็อกซเล่ย์
และบริษัทในเครือมีรายได้มาจากการประมูลงานจากภาครัฐบาลและภาครัฐวิสาหกิจ
ซึ่งสามารถแบ่งออกเป็นงานประมูลที่เกี่ยวข้องกับการจัดหาอุปกรณ์เทคโนโลยีชั้นสูง
โดยกลุ่มอินฟอร์เมชั่นเทคโนโลยี และกลุ่มโทรคมนาคมของบริษัท
และเป็นงานประมูลที่ให้บริการออกแบบและวางระบบติดตั้งอุปกรณ์ที่เกี่ยวข้องกับโครงการสาธารณูปโภคพื้นฐาน
เช่น ระบบอาณัติสัญญาณรถไฟ ระบบเก็บเงินบนทางด่วน
ระบบควบคุมหัวฉีดปิดเปิดท่อแก๊สและน้ำมันหรือที่เรียกว่า SCADA (Supervisory Control and
Data Acquisition) และเครื่องส่งวิทยุและโทรทัศน์ (Radio and TV Transmission)
เพื่อกลุ่ม โครงสร้างพื้นฐาน
ในขณะที่บริษัทย่อยของบริษัทมีรายได้มาจากการประมูลงานจากภาครัฐบาลและภาค
รัฐวิสาหกิจซึ่งเป็นการประมูลงานสายธุรกิจเทคโนโลยีเช่นเดียวกัน

บริษัทตระหนักดีว่าในการดำเนินธุรกิจที่ต้องพึ่งพาการประมูลมีความไม่แน่นอนในเรื่องของการชนะการประมูลโครงการและในเรื่องของนโยบายต่างๆที่ภาครัฐบาลอาจจะมีการเปลี่ยนแปลงอันเนื่องมาจากภาวะเศรษฐกิจและงบประมาณของหน่วยงานนั้นๆเป็นสำคัญ
ดังนั้น การที่บริษัทประกอบธุรกิจเป็น 3 สาย คือสายธุรกิจเทคโนโลยี สายธุรกิจเทรดดิ้ง
และสายธุรกิจบริการ/อื่นๆ ทำให้บริษัทสามารถที่จะป้องกัน
ความเสี่ยงจากการกระจุกตัวของกลุ่มลูกค้า
โดยการขยายฐานลูกค้าของบริษัทให้กว้างขวางมากขึ้นไปยังกลุ่มธุรกิจธนาคาร
และบริษัทเอกชนต่างๆ นอกจากนี้บริษัทมีผลิตภัณฑ์และธุรกิจการค้าหลากหลายชนิด
และมีทีมงานที่มีประสิทธิภาพและมีความชำนาญ
ซึ่งคาดว่าจะทำให้ฐานลูกค้าในอนาคตของบริษัทและบริษัทย่อยมีอัตราการขยายตัวเพิ่มขึ้นอย่างมีนัยสำคัญตามเศรษฐกิจที่ฟื้นตัวของประเทศ

ความเสี่ยงจากอัตราแลกเปลี่ยนเงินตราต่างประเทศ

เนื่องจากบริษัทมีเจ้าหนี้การค้าในส่วนที่เป็นการซื้อสินค้าจากต่างประเทศที่เป็นสกุลเงินต่างประเทศ
ดังนั้น
เพื่อลดความเสี่ยงจากการผันผวนของอัตราแลกเปลี่ยนซึ่งจะมีผลกระทบต่อความสามารถในการชำระ

หนี้ดังกล่าว
บริษัทได้กำหนดให้มีการซื้อขายอัตราแลกเปลี่ยนล่วงหน้าซึ่งสามารถป้องกันความเสี่ยงจากอัตราแลกเปลี่ยนได้เป็นอย่างมาก

ความเสี่ยงด้านการให้สินเชื่อ

ปัจจุบัน บริษัทมีกลุ่มลูกค้าเป็นหน่วยงานราชการและรัฐวิสาหกิจ และกลุ่มลูกค้าที่เป็นภาคเอกชน
โดยที่บริษัทและบริษัทย่อยให้เครดิตแก่กลุ่มลูกค้าดังกล่าวในการชำระเงินค่าซื้อสินค้าและบริการ
การที่กลุ่มลูกค้าซึ่งเป็นหน่วยงานราชการและรัฐวิสาหกิจเป็นกลุ่มลูกค้าหลักของบริษัทและบริษัทย่อย
ซึ่งกลุ่มลูกค้านี้มีฐานะการเงินที่มั่นคง บริษัทจึงลดความเสี่ยงได้ระดับหนึ่ง
สำหรับลูกค้าที่เป็นภาคเอกชนบริษัทสามารถควบคุมความเสี่ยงนี้ให้ต่ำได้โดยการให้เจ้าหน้าที่ด้านสินเชื่อและกฏหมายทำการประเมินฐานะ
การเงินและให้ความสำคัญต่อการพิจารณาคัดเลือกลูกค้าเพื่อให้ได้ลูกค้าที่มีคุณภาพและมีการกำหนดวงเงินซื้อขายที่เหมาะสมกับฐานะการเงินของลูกค้าเพื่อหลีกเลี่ยงปัญหาลูกหนี้ด้อยคุณภาพ
รวมถึงให้ความสำคัญต่อการติดตามหนี้
มีการทบทวนสถานะของลูกหนี้และควบคุมการใช้วงเงินของลูกค้าอย่างใกล้ชิด
จึงทำให้บริษัทและบริษัทย่อยมีหนี้สงสัยจะสูญต่ำมาก

ในส่วนของลูกค้าภาคเอกชน
แผนกสินเชื่อจะทำการตรวจสอบสถานะด้านการเงินของลูกค้าบุคคลธรรมดากับธนาคารโดยตรง
และยังทำการตรวจสอบสถานที่ทำการ
เยี่ยมเยือนลูกค้าทั้งก่อนและหลังการให้วงเงินสินเชื่อเป็นระยะๆ ถ้าหากเป็นลูกค้ารายใหม่ๆ
จะให้ลูกค้าชำระเป็นเงินสดก่อนส่งมอบ ซึ่งสามารถลดความเสี่ยงลงได้มาก
ในกรณีที่เป็นลูกค้าบุคคลธรรมดาซึ่งยากต่อการตรวจสอบสถานะทางการเงิน ข้อมูล
ที่ได้อาจไม่ครบถ้วน สถานที่ประกอบการของลูกค้าหลายรายตั้งอยู่ไกลจากตัวเมือง
ซึ่งทำให้ยากต่อการเข้าเยี่ยม หรือตรวจสอบได้บ่อยครั้ง
บริษัทได้หาทางป้องกันความเสี่ยงโดยการขอหลักทรัพย์ หรือหนังสือค้ำประกันจากธนาคาร เป็นต้น

นอกจากนี้
บริษัทยังได้มีการตั้งค่าเผื่อหนี้สงสัยจะสูญเพื่อป้องกันความเสี่ยงจากกรณีลูกหนี้การค้าของบริษัทและบริษัทย่อยที่มีลักษณะเป็นหนี้สงสัยจะสูญ
อันจะเป็นผลทำให้มีผลกระทบต่อสภาพคล่องของบริษัทและบริษัทย่อยในการจัดหาเงินทุนหมุนเวียน